కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
శివాలెత్తిన శిఖర్.. లంక టార్గెట్ 175
ముక్కోణపు టీ20 సిరీస్ ఆరంభ మ్యాచ్‌లోనే భారత ఓపెనర్ శిఖర్ ధావన్ శివాలెత్తిపోయాడు. కొలంబో వేదికగా ఆతిథ్య
TNN | Updated:
Mar 6, 2018, 09:12PM IST
శివాలెత్తిన శిఖర్.. లంక టార్గెట్ 175
ముక్కోణపు టీ20 సిరీస్ ఆరంభ మ్యాచ్&zwnj;లోనే భారత ఓపెనర్ శిఖర్ ధావన్ శివాలెత్తిపోయాడు. కొలంబో వేదికగా ఆతిథ్య శ్రీలంకతో మంగళవారం జరుగుతున్న మ్యాచ్&zwnj;లో శిఖర్ ధావన్ (90: 49 బంతుల్లో 6x4, 6x6) ఆకాశమే హద్దుగా చెలరేగడంతో తొలుత బ్యాటింగ్ చేసిన భారత్ జట్టు నిర్ణీత 20 ఓవర్లలో 5 వికెట్ల నష్టానికి 174 పరుగులు చేసింది. ధావన్&zwnj;తో పాటు మనీశ్ పాండే (37: 35 బంతుల్లో 3x4, 1x6), రిషబ్ పంత్ (23: 23 బంతుల్లో 1x4, 1x6) కీలక ఇన్నింగ్స్ ఆడారు. శ్రీలంక బౌలర్లలో చమీర రెండు, నువాన్ ప్రదీప్, జీవన మెండిస్, గుణతిలక తలో వికెట్ పడగొట్టారు.
టాస్ గెలిచిన శ్రీలంక కెప్టెన్ దినేశ్ చండిమాల్.. భారత్&zwnj;ని బ్యాటింగ్&zwnj;కు ఆహ్వానించాడు. ఓపెనర్, తాత్కాలిక కెప్టెన్ రోహిత్ శర్మ తొలి ఓవర్&zwnj;లోనే డకౌటై నిరాశపరచగా.. అనంతరం వచ్చిన సురేశ్ రైనా (1) ఫుల్&zwnj;టాస్ బంతిని అంచనా వేయలేక పేలవ రీతిలో బౌల్డయ్యాడు. దీంతో.. భారత్ జట్టు రెండు ఓవర్లు ముగిసే సమయానికి 9/2తో ఆత్మరక్షణలో పడింది. ఈ దశలో జట్టు స్కోరు బోర్డు బాధ్యతలు తీసుకున్న శిఖర్ ధావన్ వరుస బౌండరీలతో శ్రీలంక బౌలర్లపై ఎదురుదాడికి దిగాడు. షార్ట్ పిచ్ బంతుల్ని సైతం లెక్కచేయకుండా.. కళ్లు చెదిరే రీతిలో స్టాండ్స్&zwnj;లోకి సిక్సర్లుగా తరలించేశాడు. ఈ క్రమంలోనే అర్ధ శతకం పూర్తి చేసుకున్న ధావన్.. మూడో వికెట్&zwnj;కి మనీశ్ పాండేతో కలిసి 95 పరుగుల భాగస్వామ్యం నెలకొల్పడంతో భారత్ జట్టు కోలుకుంది.
శతకం దిశగా వేగంగా దుసుకెళ్తున్న శిఖర్ ధావన్.. జట్టు స్కోరు 153 వద్ద గుణతిలక బౌలింగ్&zwnj;లో భారీ షాట్ ఆడబోయి బౌండరీ లైన్&zwnj;కి సమీపంలో తిసార పెరీరా చేతికి చిక్కాడు. భారీ అంచనాల మధ్య తుది జట్టులోకి వచ్చిన రిషబ్ పంత్ తొలుత క్రీజులో తడబడినా.. చివర్లో పుంజుకున్నాడు. దినేశ్ కార్తీక్ (13 నాటౌట్: 6 బంతుల్లో 2x4) కూడా చివరి ఓవర్&zwnj;లో బ్యాట్ ఝళిపించడంతో భారత్ మెరుగైన స్కోరు చేయగలిగింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.